Set udefra sidder du alene på en stol med et par store, akavede firkantede briller på og famler ud i luften. Som sad du i mørket og fægtede et spøgelse væk. Men du ser intet spøgelse.

Du ser en kvinde i lårkort og bh i imiteret leopard. Hun pirrer dig, slikker dig op ad maven. Pludselig slår hun dig med dit læderbælte. Det giver et sæt i dig, fordi du på dette tidspunkt føler, at du er smeltet sammen med din virtuelle underkrop.

Så tager hun dig til roden, og du tager dig til hovedet og indser: Virtual reality-porno er som at bide ned i en overmoden fersken efter et helt liv med rå kartofler. Saftigt.